b'\n_START_ARTICLE_\nLe paria\n_START_SECTION_\nTurinys\n_START_PARAGRAPH_\nNetoli Ispanijos sienos gangsteriai atkabina nuo traukinio s\xc4\x85stato vagon\xc4\x85 ir pagrobia deimant\xc5\xb3 krovin\xc4\xaf. Po susi\xc5\xa1audymo ir m\xc4\x97ginimo vienas kit\xc4\x85 nu\xc5\xbeudyti, \xc4\xaf rank\xc4\x85 su\xc5\xbeeistas banditas Manu pab\xc4\x97ga su deimantais ir u\xc5\xbeklysta \xc4\xaf atokius namus, kuriuose gyvena kontrabandininko na\xc5\xa1l\xc4\x97 Liu\xc4\x8dija su s\xc5\xabnumi. Jie suteikia Manu prieglobst\xc4\xaf, o \xc5\xa1is pasinaudoja moters s\xc5\xabnumi, kad susisiekt\xc5\xb3 su nusikaltimo organizatoriais. Jis susitinka su savo meilu\xc5\xbee Silvija, ta\xc4\x8diau tvirtina, kad deimant\xc5\xb3 neturi, tuo tarpu vietinis nusikalt\xc4\x97li\xc5\xb3 vadeiva, u\xc5\xbesak\xc4\x99s apipl\xc4\x97\xc5\xa1im\xc4\x85, siekia bet kokiomis priemon\xc4\x97mis rasti Manu, kurio taip pat ie\xc5\xa1ko ir policija._NEWLINE_Prasideda kova tarp atskir\xc5\xb3 bandit\xc5\xb3 grupeli\xc5\xb3, taip pat policijos d\xc4\x97l deimant\xc5\xb3, kurie pasl\xc4\x97pti Manu nuskandintame furgone. Kai Manu ir prie jo prisijung\xc4\x99s bendrininkas Rolfas deimantus i\xc5\xa1kelia i\xc5\xa1 j\xc5\xabros, Silvija pradeda der\xc4\x97tis su u\xc5\xbesakovu d\xc4\x97l grobio dalies, ta\xc4\x8diau susitarti nepavyksta. \xc5\xa0ie suleid\xc5\xbeia l\xc4\x97tai veikian\xc4\x8di\xc5\xb3 nuod\xc5\xb3 Rolfui ir priver\xc4\x8dia j\xc4\xaf u\xc5\xbepulti Manu, kad, atlikus u\xc5\xbeduot\xc4\xaf, gaut\xc5\xb3 prie\xc5\xa1nuod\xc5\xbei\xc5\xb3...'